Adam Ondra

Adam Ondra (Brno, 1993ko otsailaren 5a) eskaladan lehiatzen den kirolari txekiarra da, zailtasun probetan eta boulderean aditua.

Munduko Eskalada Txapelketan 2009 eta 2019 urteen artean, hamaika domina irabazi zituen eta bederatzi domina Europako Eskalada Txapelketan 2010 eta 2022 urteen artean. [2]

Kirol eskaladan lehiatzeaz gain, arroka eskaladan ere aritzen da. Lehenengo eskalatzailea izan da 9b+ eta 9c zailtasun mailetako eskalada-bidea igotzen.

 Biografia 
Sei urterekin hasi zen eskalada praktikatzen. 2007tik IFSCren nazioarteko zirkuituan parte hartzen du. 2009an, maila absolutuko bere lehen Munduko Txapelketa jokatu zuen, eta zailtasun-proban bigarren geratu zen. Lau aldiz izendatu zen munduko txapeldun, 2014an (zailtasuna eta boulder), 2016an (zailtasuna) eta 2019an (zailtasuna), eta Europako txapeldun 2019an (zailtasuna).

2020ko Tokioko Olinpiar Jokoetan parte hartu zuen, eta azken sailkapenean seigarren postua lortu zuen. [5]

 Arroka eskalada 
ezkerrera|thumb|248x248px|Adam Ondra 9c graduko Silence ibilbidean (2017)
Kirol eskaladan aritzeaz gain, arroka eskaladan ere lehiatu da. 2006an, hamahiru urterekin, 9a graduko eskalada-bide bat eskalatzea lortu zuen. 9a+ mailako lehen igoera 2008an lortu zuen, Ciuranako La Rambla eskalada-bidean (Espainia). 2010ean bere lehen 9b-a lortu zuen, Ciurana Estatuko Golpe eskalada-bidean.

2012an 9b+ graduko lehen eskalada-bidea guztiz kateatzea lortu zuen, Change bidea, Flatangerren, Norvegian. Ondoren, 2013an, beste bi 9b+ bide lortu zituen: lehen igoera Olianako (Espainia) La Dura Duran eta Vasil Vasil bidea Sloup-en (Txekiar Errepublika).

2017an 9c zailtasuneko eskalada-bide bat kateatzea lortzen zuen lehen eskalatzailea izan zen, Silence ibilbidea, Flatangeren.

 Nazioarteko palmaresa 
Munduko TxapelketaUrteaLekuaDominaProba2009Xining (Txina)02 !Zailtasuna2011Arco (Italia)02 !Blokeak2011Arco (Italia)03 !Zailtasuna2012Paris (Frantzia)03 !Zailtasuna2014Gijon (Espainia)01 !Zailtasuna2014Munich (Alemania)01 !Blokeak2016Paris (Frantzia)01 !Zailtasuna2016Paris (Frantzia)02 !Blokeak2018Innsbruck (Austria)02 !Zailtasuna2018Innsbruck (Austria)02 !Konbinatua2019Hachioji (Japonia)01 !ZailtasunaEuropako TxapelketaUrteaLekuaDominaProba2010Imst (Austria)02 !Zailtasuna2010Innsbruck (Austria)02 !Blokeak2015Chamonix (Frantzia)02 !Zailtasuna2015Innsbruck (Austria)02 !Blokeak2017Campitello di Fassa (Italia)02 !Zailtasuna2019Edinburgo (Erresuma Batua)01 !Zailtasuna2022Munich (Alemania)01 !Zailtasuna2022Munich (Alemania)02 !Konbinatua2022Munich (Alemania)03 !Blokeak

 Erreferentziak 

Kategoria:2020ko Udako Olinpiar Jokoetako eskalatzaileak
Kategoria:Gizabanako biziak
Kategoria:Txekiar Errepublikako eskalatzaileak
Kategoria:2024ko Udako Olinpiar Jokoetako eskalatzaileak